[ તંત્રીનોંધ : આ વાર્તામાં નાયિકા સુધા કેન્દ્રસ્થાને છે. પોતાની દીકરીને પોતાની સાથે રહેવા માટે સમજાવવાનો તે ખૂબ પ્રયાસ કરે છે પરંતુ દીકરી ને માતાની વાત સાંભળવી નથી. તેના મનમાં માતાની એક જુદી જ છબિ અંકિત થઈ ગઈ છે. તે પોતાના પિતા પાસે જવા ઈચ્છે છે. જેની માટે સુધાએ શ્યામ સાથે સંબંધ છોડી દીધો હતો એ દીકરી જ આજે પોતાની નથી રહી. હવે સુધા શું કામ એકલતાનું દુઃખ વેઠ્યા કરે ? શું કામ એ પોતાના સંબંધો પર પૂર્ણવિરામ મૂકી દે ? એથી છેલ્લે, સુધા શ્યામને પોતાના જીવનમાં પાછા બોલાવવા માટે ફોન કરે છે. ‘પાછા વળવું’ શીર્ષક આ સંદર્ભમાં છે. અંતે, દીકરીને રેલ્વેસ્ટેશને લેવા જતી વખતે જ એ શ્યામને ત્યાં બોલાવીને તેની હાજરી દ્વારા દીકરીને પરોક્ષ રીતે પોતાના નિર્ણયની જાણ કરાવવા ઈચ્છે છે.]